open-index/open-wikipedia-markdown huggingface dataset:
Masocore

**Masocore** on teoreettinen videopelien alalaji, joka tähtää pelaajien turhauttamiseen yhdistämällä monimutkaisia pelimekaniikkoja näennäisesti mahdottomiin ”yritys ja erehdys” -tilanteisiin. Usein lajityypin edustajat ovat tasohyppelyitä tai bullet hell -räiskintäpelejä. Usein peleissä on rajoittamaton määrä ”elämiä”, jolloin vastusta voi haastaa loputtomasti uudelleen.

Lajityypin pelejä on julkaistiin jo 1980- ja 1990-luvuilla, mutta termi masocore yleistyi vuonna 2008 julkaistun blogikirjoituksen jälkeen. 1980-luvulla kolikkopelien vaikeustaso vaikutti myös Nintendon kehittämiin peleihin ja syntyi käsite *Nintendo hard* kuvaamaan *[[Mega Man|Mega Manin]]* kaltaisia pelejä. Nintendon Satoru Iwata on myöhemmin kommentoinut näiden pelien olleen kohtuuttoman vaikeita. Iwatan mukaan kehittäjät testasivat pelejä pelaamalla niitä paljon, joten he tulivat niissä niin taitaviksi, että alkoivat pitää niitä liian helppoina. Korkea vaikeusaste ei johtunut oudosta pelimekaniikasta tai kenttäsuunnittelusta, vaan pelattavuus oli lähtökohtaisesti hyvä. Erään artikkelin mukaan vanhat Nintendo-pelit ovat myös laskennan vaativuusteorian mukaan vaikeita (ks. P=NP).

Tuoreempia lajityypin edustavia ovat esimerkiksi *[[Spelunky]]* (2009) ja *[[Super Meat Boy]]* (2010).

## Lähteet
Puuarkkitehtuuripuisto

**Puuarkkitehtuuripuisto** sijaitsee Lahdessa Vesijärven sataman ja Sibeliustalon ympäristössä. Puistossa on rakennuksia ja rakennelmia, jotka ovat pääasiassa suunnitelleet Spirit of Nature -puuarkkitehtuuripalkinnon voittajat.

Lahden sataman alueella käsiteltiin menneinä vuosikymmeninä puuta. Puuarkkitehtuuripuisto kertoo historiasta, lahtelaisesta puuosaamisesta ja nykyaikaisesti puurakentamistavasta.

Puiston perustivat Lahden kaupunki ja Puu kulttuurissa ry, joka toimi vuosina 1998–2016.

## Teokset
Puuarkkitehtuuripuisto täydentyy myös uusilla teoksilla. 


Tiedosto:Sibelius Hall southeastern side.JPG|*Sibeliustalo*, Hannu Tikka ja Kimmo Lintula, 2000.  
Tiedosto:Valotaidekatos,_Kengo_Kuma.jpg|*Valotaidekatos*, Kengo Kuma, 2005.
Tiedosto:Puuspiraali Leplastrier Lahti.jpg|*Puuspiraali*, Richard Lesplastrier, 2006.
Tiedosto:Piano-pavillion.jpg|*Piano-paviljonki*, Gert Wingårdh, 2008.
Tiedosto:Changing hut, Hermann Kaufmann.jpg|*Pukeutumiskatos*, Hermann Kaufmann, 2013.
Tiedosto:Lamina2 tammikuu2018.jpg|*Levähdyspaikka/Lamina 2*, José Cruz Ovalle, 2017.


### Muita teoksia
* *Puupaviljonki*, Erkko Aarti, 2018.

## Lähteet
Mohammed Ahmed

**Mohammed Ahmed** (s. 5. tammikuuta 1991 Mogadishu, Somalia) on kanadalainen kestävyysjuoksija. Hän voitti 10&nbsp;000 metrin juoksussa kultaa Pan-Amerikan kisoissa 2015 ja saavutti 5&nbsp;000 metrin juoksussa pronssia Dohan MM-kilpailuissa 2019 ja hopeaa vuonna 2021 järjestetyissä Tokion olympialaisissa.

Kanadaan 11-vuotiaana muuttanut Ahmed sijoittui alle 20-vuotiaiden MM-kilpailuissa 2010 neljänneksi 10&nbsp;000 metrillä. Hän kilpaili olympialaisissa ensimmäisen kerran Lontoossa 2012 ja sijoittui 10&nbsp;000 metrillä sijalle 18. Jo saman vuoden huhtikuussa hän oli juossut silloiseksi ennätyksekseen 27.34,64. Moskovan MM-kilpailuissa 2013 hän jäi ennätyksestään runsaan sekunnin ja sijoittui yhdeksänneksi. Vuonna 2014 hän paransi 5&nbsp;000 metrin ennätystään yli 15 sekuntia aikaan 13.18,88 ja sijoittui Kansainyhteisön kisoissa viidenneksi 5&nbsp;000 metrillä ja kuudenneksi 10&nbsp;000 metrillä. Vuonna 2015 hän voitti Kanadassa käydyissä Pan-Amerikan kisoissa kultaa 10&nbsp;000 metrillä. Saman vuoden MM-kilpailuissa Pekingissä hän sijoittui 5&nbsp;000 metrillä 12:nneksi oltuaan kovavauhtisen alkueränsä tasaisessa joukossa kolmas ajalla 13.19,58. Syyskuussa 2015 Timanttiliigan kilpailussa Brysselissä hän rikkoi 17 vuotta vanhan Kanadan-ennätyksen ajallaan 13.10,00. Toukokuussa 2016 Eugenessa hän paransi ennätystä aikaan 13.01,74. Rio de Janeiron olympialaisissa 2016 Ahmed sijoittui 5&nbsp;000 metrillä neljänneksi ajalla 13.05,94 ja 10&nbsp;000 metrillä 32:nneksi.

Lontoon MM-kilpailuissa 2017 Ahmed sijoittui 5&nbsp;000 metrillä kuudenneksi ja 10&nbsp;000 metrillä kahdeksanneksi ajalla 27.02,35, millä hän alitti Cameron Levinsin aiemman Kanadan-ennätyksen. Huhtikuussa 2018 hän saavutti Kansainyhteisön kisoissa hopeaa sekä 5&nbsp;000 että 10&nbsp;000 metrillä. Saman vuoden Continental Cupissa hän sijoittui 3&nbsp;000 metrin juoksussa toiseksi. Kesäkuussa 2019 Ahmed juoksi Roomassa 5&nbsp;000 metrillä Kanadan-ennätyksen 12.58,16. Dohan MM-kilpailuissa 2019 hän saavutti 5&nbsp;000 metrillä pronssia ja sijoittui 10&nbsp;000 metrillä kuudenneksi Kanadan-ennätyksellä 26.59,35. Heinäkuussa 2020 Portlandissa hän paransi 5&nbsp;000 metrillä ennätyksensä aikaan 12.47,20, millä hän nousi maailman kaikkien aikojen tilastossa kymmenenneksi edellään seitsemän etiopialaista ja kaksi kenialaista.

Ahmed saavutti vuonna 2021 järjestetyissä Tokion olympialaisissa hopeaa 5&nbsp;000&nbsp;metrillä ajalla 12.58,61 ja sijoittui 10&nbsp;000&nbsp;metrillä kuudenneksi. Hän juoksi 5&nbsp;000&nbsp;metrin sisäratojen Kanadan ennätyksen 12.56,87 Bostonissa helmikuussa 2022. Saman vuoden Eugenen MM-kilpailuissa hän sijoittui 5&nbsp;000&nbsp;metrillä viidenneksi ja 10&nbsp;000&nbsp;metrillä kuudenneksi. Budapestin MM-kilpailuissa 2023 hän oli 10&nbsp;000&nbsp;metrillä kuudes ja 5&nbsp;000&nbsp;metrillä seitsemäs. Pariisin olympialaisissa 2024 hän sijoittui 10&nbsp;000&nbsp;metrillä neljänneksi ja karsiutui 5&nbsp;000&nbsp;metrilä alkuerissä.

## Lähteet
Rhonex Kipruto

**Rhonex Kipruto** (s. 12. lokakuuta 1999) on kenialainen kestävyysjuoksija. Hän saavutti 10&nbsp;000 metrin juoksussa pronssia ajalla 26.50,32 Dohan MM-kilpailuissa 2019. Tampereella 2018 hän voitti samassa lajissa kultaa alle 20-vuotiaiden MM-kilpailuissa. Hän voitti Timanttiliigan osakilpailun Tukholmassa toukokuussa 2019 ennätysajallaan 26.50,16. Hänen ennätyksensä 5&nbsp;000 metrin juoksussa on Lontoossa heinäkuussa 2019 juostu 13.07,40.

## Lähteet
Martti Castrén

**Martti Erik Olavi Castrén** (8. elokuuta 1940 Helsinki – 20. maaliskuuta 2017) oli Helsingin yliopiston kauppaoikeuden professori.

Martti Castrénin vanhemmat olivat professori Erik Castrén ja Elli Tuokko. Castrén tuli ylioppilaaksi Helsingin suomalaisesta yhteiskoulusta 1959, valmistui oikeustieteen kandidaatiksi 1963, lisensiaatiksi 1965 ja väitteli oikeustieteen tohtoriksi 1973 (väitöskirja *Liikesalaisuuksien oikeussuojasta*). Hän työskenteli patentti- ja rekisterihallituksessa 1965–1966, Espoon tuomiokunnan notaarina 1967 ja sitten Helsingin yliopistossa siviilioikeuden assistenttina, yliassistenttina, vs. ja varsinaisena apulaisprofessorina ja kauppaoikeuden apulaisprofessorina ja professorina vuodesta 1988. Castrénilla oli myös useita asiantuntija- ja luottamustehtäviä. Suomalaisen lakimiesyhdistyksen palkinnon hän sai vuonna 1974. Castrén julkaisi alaltaan sekä tutkimuksia että tietoteoksia.

## Lähteet
Nopon rautatieasema

**Nopon rautatieasema** () on lakkautettu rautatieliikennepaikka Hanko–Hyvinkää-radalla Hyvinkäällä. Se avattiin 1913 Rajamäen alaisena laiturivaihteena. 1. lokakuuta 1952 se muutettiin miehittämättömäksi ja henkilöliikenne lakkautettiin 31. toukokuuta 1970. Tavaraliikenne ja samalla koko liikennepaikka lakkautettiin 1. lokakuuta 1976. Laiturirakennus purettiin ilmeisesti lakkauttamisen jälkeen. Noppo avattiin uudelleen keväällä 1981, mutta se lakkautettiin uudelleen kaksi kuukautta kestäneen kokeilun jälkeen. Noposta johti lounaaseen noin kilometrin mittainen sivuraide tiilitehtaalle. Raide purettiin 1980-luvun puolivälissä.

## Lähteet
Pitkämäen liikennepaikka

**Pitkämäen liikennepaikka** () on rautatieliikennepaikka Joensuu–Kontiomäki-radalla Nurmeksessa. Liikennepaikka avattiin 15. lokakuuta 2018, ja siellä on raakapuuterminaali. Liikennepaikalla ei ole henkilöliikennettä.

Liikennepaikan ja raakapuuterminaalin rakennustyöt aloitettiin huhtikuussa 2018 ja ne valmistuivat saman vuoden lokakuussa. Rakennustyöt maksoivat noin neljä miljoonaa euroa, josta Nurmeksen kaupunki maksoi noin miljoona euroa. Pitkämäki avattiin 15. lokakuuta 2018. Avautuessaan se korvasi Porokylän raakapuuterminaalin.

## Lähteet
Amos Kipruto

**Amos Kipruto** (s. 16. syyskuuta 1992) on kenialainen kestävyysjuoksija. Hän saavutti maratonilla pronssia Dohan MM-kilpailuissa 2019 ajalla 2.10.51. Hän voitti vuonna 2016 Rooman maratonin ajalla 2.08.12 ja vuonna 2017 Soulin maratonin silloisella ennätyksellään 2.05.54. Hänen ennätyksensä on 2.03.13, jonka hän juoksi sijoittuessaan Tokiossa toiseksi maaliskuussa 2022.

## Lähteet
Rõugen järvialue

**Rõugen järvialue** (tai ) on Virossa Valgamaalla Rõugen kunnassa Rõuge jõen laaksoon muodostunut seitsemän järven kokonaisuus.

## Maantietoa
Järvialue sijaitsee Haanjan ylängöllä Rõugen keskustaajaman kautta kulkevassa laaksossa, joka on syntynyt viime jääkauden loppuvaiheessa mannerjäätikön sulamisvesien kuluttamana. Tällaisia laaksoja on Virossa muutama ja niitä kutsutaan *alkulaaksoiksi*  (). Jäätikköjoki kuljetti lopuksi laaksosta pois suuren osan moreenista. Laakso on eteläosastaan 75 metriä syvä ja sen syvyys pienenee pohjoista kohti. Koska laakso ei ole pohjastaan tasainen, kertyi sen painaumiin heti vettä muodostaen 6,5 kilometriä pitkän  järvien ketjun. Järvien kautta alkoi virrata vettä etelästä pohjoiseen ja virtaavan veden kulutus on tasoittanut hieman järvien korkeuseroja. Rõuge jõen läpivirtausjärviä ovat yläjuoksulta alkaen lueteltuna: Liinjärv, Suurjärv, Ratasjärv, Tõugjärv ja Kahrila järv. Sekä Valgjärv että Kaussjärv ovat jokilaakson järviä, jotka laskevat molemmat Suurjärveen. Järvet ympäristöineen muodostavat 12,1 neliökilometrin kokoisen alueen Haanajan luonnonpuistosta.

## Luontoarvoja
Järvialueen kaikissa järvissä on runsaasti lähteitä. Niistä pulppuaa vettä laakson rinteistä ja vedenpinnan alta. Vedenalaiset lähteet erottuvat rypäsmäisinä väriläikkinä jään alla. Runsaslähteisin järvi on Liinjärv. Lähteistä johtuu myös järvissä on keskivahva mineraalipitoisuus, sillä alueen kallioperä on devonikauden karbonaattipitoista hiekkakiveä. Mineraalit koventavat veden ja sen happamuustaso on yleensä emäksinen (pH 7,0–8,5). Laaksoon tulevat ojat tuovat vesikuorman mukana hiekkakivestä irronnutta hienojakoista kiintoainesta, joka on vajonnut järvien pohjaan sedimentiksi. Kertynyt sedimenttipatja on muodostunut jääkausen jälkeisenä aikana, mutta se on siitä huolimatta varsin paksu. Liinjärvestä on mitattu yli 21 metriä paksu patja. Ojat virtaavat usein syvissä kanjonimaisissa uomissaan. Järvissä elää pääasiassa ahventa, särkeä ja pasuria. Jääkauden jälkeiseltä ajalta elää Liinjärvessä ja Suurjärvessä reliktina okakatkaa (Pallasea quadrispinosa).

## Huomautuksia

## Lähteet

## Aiheesta muualla
Ohto Heiskanen

**Ohto Heiskanen** on suomalainen lapsinäyttelijä ja ääninäyttelijä. Hänen ensimmäinen roolityönsä oli Helsingin kaupunginteatterin musikaalissa *Myrskyluodon Maija* (2017). Vuoden 2021 nuortensarjassa *[[Erityiset (TV-sarja)|Erityiset]]* Heiskanen näyttelee Stefania, joka on yksi sarjan kuudesta päähenkilöstä. Heiskanen on ääninäytellyt muun muassa *[[The Grinch (vuoden 2018 elokuva)|The Grinch]]* -elokuvassa (2018) sekä toisen päärooleista elokuvassa *[[Mary ja noidankukka]]* (2018). Heiskanen ääninäytteli myös pääroolin elokuvassa *[[Vili ja kissojen taikalaakso]]* (2018) sekä Finiaksen roolin elokuvassa ''Finias ja Ferb -elokuva: Candace vastaan universumi'' (2020).

## Lähteet
Pol de Mont

** Karel Marie Polydoor** ("**Pol**") **de Mont** (1857–1931) oli flaamilainen runoilija, etevä muototaituri. Hän julkaisi runokokoelmia, muun muassa *Gedichten* (1880), *Lentesotternijen* (1881), *Fladderende Vlinders* (1885), *In Noord en Zuid* (1887). Mont kirjoitti myös esteettis-kriittisiä teoksia. Hän oli flaamilaisen liikkeen huomattavimpia edustajia.

## Lähteet

## Aiheesta muualla
Wilbert London

**Wilbert London** (s. 17. elokuuta 1997) on yhdysvaltalainen pikajuoksija. Hän voitti viestijuoksussa kaksi maailmanmestaruutta Dohan MM-kilpailuissa 2019.

London voitti alle 20-vuotiaiden MM-kilpailuissa 2016 kultaa 4&nbsp;×&nbsp;400&nbsp;metrin viestijuoksussa ja saavutti hopeaa 400 metrin juoksussa. Vuonna 2017 hän saavutti viestissä hopeaa ja karsiutui 400 metrin välierissä aikuisten MM-kilpailuissa Lontoossa. Vuonna 2019 hän saavutti Pan-Amerikan kisoissa hopeaa viestissä ja sijoittui neljänneksi 400 metrillä. Samana vuonna Dohan MM-kilpailuissa hän voitti kultaa miesten viestissä ja sekajoukkueiden viestissä.

Londonin ennätys 400 metrin juoksussa on 44,47, jonka hän juoksi kesäkuussa 2017 Sacramentossa sijoittuessaan Yhdysvaltain-mestaruuskilpailuissa kolmanneksi.

## Lähteet
Henry Monnier

**Henry-Bonaventure Monnier** (6. kesäkuuta 1799 Pariisi, Ranska – 3. tammikuuta 1877 Pariisi, Ranska) oli ranskalainen karikatyyripiirtäjä, näyttelijä ja kirjailija. Hänen tunnetuimpia karikatyyrihahmojaan on "Joseph Prudhomme", jota hän on esittänyt myös näyttämöllä.

## Lähteet

## Aiheesta muualla
Ken Flach

**Kenneth Eliot ”Ken” Flach** (24. toukokuuta 1963 Saint Louis, Missouri – 12. maaliskuuta 2018 San Francisco, Kalifornia) oli yhdysvaltalainen nelin- ja sekanelinpelissä menestynyt tennispelaaja, olympia- ja Grand Slam -voittaja.

Flach oli nelinpelissä Robert Seguson parina 1980-luvun parhaimmistoa. Pari voitti olympiakultaa Soulissa 1988 ja neljä Grand Slam -turnausta: kaksi Wimbledonissa ja kaksi US Openissa. Hän oli myös Yhdysvaltain Davis Cup -joukkueen jäsen. Flach voitti urallaan 34 nelinpeliturnausta, viimeisen vuonna 1994. Myös sekanelinpelissä hän voitti Grand Slam -mestaruuksia: yhden Wimbledonissa ja yhden Ranskan avoimissa. Kaksinpelissä Flachin paras rankingsijoitus oli 56:s joulukuussa 1985. Flach kuoli verenmyrkytykseen 54-vuotiaana 12. maaliskuuta 2018: hän oli saanut keuhkokuumeen pelattuaan 36-väyläisen golfradan.

## Lähteet
* 
* Profiili ATP 

### Viitteet

## Aiheesta muualla
*
Mä silmät luon ylös taivaaseen

**Mä silmät luon ylös taivaaseen** () ovat alkusanat virressä numero 490 Suomen evankelis-luterilaisen kirkon virsikirjassa. Virsi tunnetaan myös säkeestä "Mä taimi olen sun tarhassas", joka aloittaa virren neljännen säkeen. Virren on säveltänyt Rudolf Lagi, ruotsiksi sanoittanut Johan Ludvig Runeberg ja sanat suomentanut Julius Krohn.  Virren vanhin suomennos on vuodelta 1863 ja suomenkieliseen Virsikirjaan se on tullut 1886. 

Runebergin virsi on myös Ruotsin kirkon virsikirjoissa. Ruotsinkielisessä kirjassa Den svenska psalmboken se on  210. Suomenkielisessä virsikirjassa Ruotsin kirkon virsikirja virrestä on kaksi käännöstä, osastossa "Rukous" numerolla 210 Anna-Mari Kaskisen 1998 uudistama teksti "Nyt kohti taivasta katselen" ja numerolla 647, osastossa "Virsiä muilla pohjoismaisilla kielillä" Niilo Rauhalan vuonna 1984 uudistama teksti.

## Lähteet
Michael Cherry

**Michael Cherry** (s. 23. maaliskuuta 1995) on yhdysvaltalainen pikajuoksija. Hän voitti viestijuoksussa kaksi maailmanmestaruutta Dohan MM-kilpailuissa 2019 ja olympiakullan Tokion 2020 kisoissa.

Cherry voitti alle 20-vuotiaiden MM-kilpailuissa 2014 kultaa 4&nbsp;×&nbsp;400&nbsp;metrin viestijuoksussa. Vuonna 2017 hän voitti 400 metrin juoksun Timanttiliigan kilpailussa Lontoossa ja saavutti samassa paikassa viestihopeaa MM-kilpailuissa. Vuonna 2018 hän saavutti sisäratojen MM-kilpailuissa hopeaa 400 metrillä ja viestissä. Vuonna 2019 hän saavutti Pan-Amerikan kisoissa hopeaa viestissä ja voitti Eurooppa–Yhdysvallat-ottelussa 400 metrin juoksun. Samana vuonna Dohan MM-kilpailuissa hän voitti kultaa miesten viestissä ja sekajoukkueiden viestissä.

Cherry juoksi vuonna 2021 järjestetyissä Tokion olympialaisissa avausosuuden kultaa voittaneessa Yhdysvaltojen 4&nbsp;×&nbsp;400&nbsp;metrin viestijoukkueessa. 400 metrillä hän sijoittui neljänneksi ennätyksellään 44,21. Eugenen MM-kilpailuissa 2022 hän karsiutui 400 metrin välierissä.

## Lähteet
Rudolf Mang

**Rudolf Mang** (17. kesäkuuta 1950 Bellenberg – 12. maaliskuuta 2018 Bellenberg) oli saksalainen painonnostaja ja olympiamitalisti.

Länsi-Saksaa kilpaurallaan edustanut ja yli 110-kiloisten painoluokassa kilpaillut Mang teki urallaan kaksi maailmanennätystä. Hän saavutti olympiahopeaa Münchenissä 1972 ja MM-hopeaa Havannassa 1973 ja kilpaili usein pahimpana kilpakumppaninaan Neuvostoliiton Vasili Aleksejev. Méxicon kesäolympialaisissa 1968 Mang sijoittui viidenneksi, ja EM-kilpailuista hän saavutti kolme mitalia. Mang kuoli sydäninfarktiin 67-vuotiaana 12. maaliskuuta 2018.

## Lähteet
* 
* Profiili chidlovski.net 

### Viitteet

## Aiheesta muualla

*
Marc Monnier

**Marc Monnier** (1829–1885), ranskalainen kirjailija. Hän oleskeli pitkät ajat Italiassa. Hän on kirjoittanut näytelmiä (*Théâtre de marionettes*, 1871), runoja (*Poésies*, 1871; *Vers bellettriens*, 1888), novelleja (*Les amours pernises*, 1861; *Nouvelles napolitaines*, 1879), teokset *Les aîeux de Figaro* (1868), *Genève et ses poètes du XVI. siècle* (2. p. 1885), *La renaissance* (1884), *La réforme* (1885).

Marc Monnierin poika oli kirjailija Philippe Monnier.

## Lähteet

## Aiheesta muualla
Christian Molbech

**Christian Molbech** (1783–1857) oli tanskalainen kirjallisuudentutkija ja kriitikko. Hän tuli ylioppilaaksi 1802 ja sai jo 1805 viran kuninkaallisesta kirjastosta, jossa sitten palveli kuolemaansa asti. 1829 hän sen ohessa tuli kirjallisuushistorian professoriksi yliopistoon.

Molbech oli ahkera ja monipuolinen tutkija ja liikkui historian, kielitieteen ja yleensä kirjallisuuden tutkimuksen alalla. Arvostelijana hän oli ankara ja kiivas, joten joutui moniin kirjallisiin taistoihin. Loppuiällään hän otti osaa poliittiseenkin keskusteluun konservatiiviselta kannalta. Hänen teoksiaan ovat muun muassa *Breve fra Sverige i aaret 1812* (1814–1817), *Forelæsninger over den danske poesie* (1831–1832), *Fortællinger og skildringer af den danske historie* (1837–1840), *Historiens philosophie* (1840–1841), *Dansk ordbog* (1833), *Dansk dialectlexicon* (1833–1841), *Danske ordsprog, tankesprog og riimsprog* (1850).

Molbechin poika oli kirjailija Christian Knut Frederik Molbech.

## Lähteet

## Aiheesta muualla
Frank Schepke

**Frank Schepke** (5. huhtikuuta 1935 Königsberg – 4. huhtikuuta 2017 Kiel) oli saksalainen soutaja, olympiavoittaja ja Euroopan mestari.

Schepke voitti Saksojen yhdistyneessä joukkueessa kahdeksikkojen olympiakultaa Roomassa 1960. Länsi-Saksan edustajana hän voitti Euroopan mestaruuden kahdeksikoissa vuonna 1959 ja perämiehellisissä nelikoissa vuonna 1961. Schepke kuoli Kielissä päivää ennen 82-vuotissyntymäpäiväänsä 4. huhtikuuta 2017. Myös Schepken veli Kraft Schepke oli samaan aikaan veljensä kanssa kilpaillut soudun olympiavoittaja ja Euroopan mestari.

## Lähteet
* 

### Viitteet

## Aiheesta muualla
*
Philippe Monnier

**Philippe Monnier** (1864–1911) oli ranskalais-sveitsiläinen kirjailija, jonka kaunokirjallisia teoksia ovat viehättävä runokokoelma *Rimes d’écoliers* (1891) sekä useita nidoksia novellistisia skitsejä, kuten *Vieilles femmes* (1895), *Jeunes ménages* (1899), *Le livre de Blaise* (1904) ja niin edelleen. Ranskan akatemia palkitsi Monnierin kriittiset teokset *Le quattrocento, essai sur l’histoire littéraire du XV siècle* ja *Venise au XVIII siècle*.

Philippe Monnierin isä oli kirjailija Marc Monnier.

## Lähteet
Gravity

**Gravity** voi tarkoittaa seuraavia:

* Gravity, Alfonso Cuarón ohjaama tieteiselokuva vuodelta 2013
* Gravity, Bullet for My Valentinen albumi vuodelta 2018
* Gravity, Zlata Ognevitšin kappale, Ukrainan edustaja Eurovision laulukilpailussa 2013
* Gravity, Hovigin kappale, Kyproksen edustaja Eurovision laulukilpailussa 2017
Baubau

**Baubau** on kaupunki Indonesiassa Kaakkois-Sulawesin provinssissa. Vuoden 2015 väestönlaskennassa kaupungin asukasluku oli noin 155&nbsp;000.

## Lähteet

## Aiheesta muualla
Sumbawanvuoririlli

**Sumbawanvuoririlli** (*Heleia dohertyi*) on rilleihin kuuluva lintulaji. Lajia tavataan Kaakkois-Aasiasta.

## Koko ja ulkonäkö
Sumbawanvuoririlli on pienehkö lintu ja voi kasvaa noin 12 cm pitkäksi. Sukupuolet muistuttavat toisiaan ulkonäöltään. Sumbawanvuoririllin päälaki on harmaa ja siinä on harja, joka erottyy erityisesti alalajilla *H. d. dohertyi*. Lajilla on valkoinen silmäkulmajuova ja kurkku ja vatsa ovat keltaiset. Sumbawanvuoririllin selkä ja siivet ovat harmahtavan vihreät.

## Levinneisyys ja elinympäristö
Sumbawanvuoririlliä tavataan Indonesialle kuuluvilta Sumbawan ja Floresin saarilta. Lajin elinympäristöä ovat sademetsät aina 1&nbsp;400 metrin korkeuteen. Lintu liikkuu tyypillisesti pareittain tiheiköissä.

## Lähteet
Kaur

**Kaur** on intialainen nimi, joka tarkoittaa ”prinsessaa”. Nimi kuuluu kaikkien sikhinaisten nimeen.

Tunnettuja Kaur-nimisiä ovat:

## Sukunimenä
*Amrit Kaur (s. 2003), norjalainen poliitikko
*Egon Kaur (s. 1987), virolainen ralliautoilija
*Harikirtan Kaur, *Geeta Bali* (1930–1965), intialainen näyttelijä
*Harsimrat Kaur Badal (s. 1966), intialainen poliitikko
*Manjeet Kaur (s. 1982), intialainen pikajuoksija
*Nimrat Kaur (s.1982), intialainen näyttelijä
*Rajwinder Kaur (s. 1980), intialainen pikajuoksija
*Rupi Kaur (s. 1992), kanadalainen runoilija
*Simranjit Kaur (s. 1995), intialainen nyrkkeilijä

## Etunimenä
*Kaur Kender (s. 1971), virolainen kirjailija ja mainosalan yrittäjä
*Inderjit Kaur Khalsa, *Mervi Enqvist* (s. 1970), suomalainen elokuvaohjaaja ja joogaopettaja
*Satwant Kaur Khenth, *Sarita Skagnes* (s. 1969), norjalainen kirjailija ja ihmisoikeusaktivisti
*Parminder Kaur Nagra (s. 1975), englantilainen näyttelijä
*Harnaaz Kaur Sandhu (s. 2000), intialainen malli ja missi.
Bengtsson

**Bengtsson** tai **Bengtson** on muun muassa seuraavien henkilöiden sukunimi:

* Angelica Bengtsson (s. 1993), ruotsalainen seiväshyppääjä
* Angelika Bengtsson (s. 1990), ruotsalainen ruotsidemokraattien poliitikko
* Anton Bengtsson (s. 1993), ruotsalainen jääkiekkoilija
* Birgitta Bengtsson (s. 1965), ruotsalainen kilpapurjehtija ja olympiamitalisti
* Christopher Bengtsson (s. 1993), ruotsalainen jääkiekkoilija
* Frans G. Bengtsson (1894–1954), ruotsalainen kirjailija
* Gunder Bengtsson (1946–2019), ruotsalainen jalkapallovalmentaja
* Gustaf Bengtsson (1886–1965), ruotsalainen säveltäjä, kapellimestari, urkuri ja musiikkipedagogi
* Ingemund Bengtsson (1919–2000), ruotsalainen poliitikko
* Ingmar Bengtsson (1920–1989), ruotsalainen musiikkitieteilijä ja pianisti
* Jerry Bengtson (s. 1987), hondurasilainen jalkapalloilija
* Johan Bengtsson (s. 1979), ruotsalainen basisti
* Josua Bengtson (1882–1958), ruotsalainen näyttelijä
* Kristin Bengtsson (s. 1970), ruotsalainen jalkapalloilija
* Lukas Bengtsson (s. 1994), ruotsalainen jääkiekkoilija
* Magnus Bengtsson (k. 1263), Kalmarin linnan vouti ja Itä-Götanmaan lainvalvoja
* Niklas Bengtsson, suomalainen kirjallisuudentutkija, kriitikko ja tietokirjailija
* Otto Bengtsson (1921–1998), ruotsalainen keihäänheittäjä
* Per-Inge Bengtsson (s. 1961), ruotsalainen meloja ja olympiamitalisti
* Pierre Bengtsson (s. 1988), ruotsalainen jalkapalloilija
* Robin Bengtsson (s. 1990), ruotsalainen laulaja ja vuoden 2017 euroviisuedustaja
* Simon Bengtsson (s. 2004), ruotsalainen jalkapalloilija
* Stellan Bengtsson (s. 1952), ruotsalainen pöytätennispelaaja ja maailmanmestari
* Sylve Bengtsson (1930–2005), ruotsalainen jalkapalloilija ja olympiamitalisti.
Napoléon Alexandre Berthier

**Napoléon Alexandre Louis Joseph Berthier, Wagramin 2. ruhtinas** (1810 &ndash; 9. helmikuuta 1887) oli ranskalainen aatelinen ja poliitikko. Hänen isänsä oli Ranskan marsalkka Louis Alexandre Berthier ja äitinsä Baijerin prinsessa Maria Elisabet.

Napoléon Alexandre Berthier peri isänsä kuollessa vuonna 1815 Wagramin ruhtinaan arvonimen, joka oli perustettu tätä varten 15. elokuuta 1809, ja Grosbois’n linnan, jonka keisari Napoleon I oli lahjoittanut tälle vuonna 1805. Hänen äitinsä kuoli koleraan 1. heinäkuuta 1849 Pariisissa. Hänellä oli kaksi sisarta, Caroline (1812&ndash;1905) ja Elizabeth (1815&ndash;1878).

Berthier avioitui 30. kesäkuuta 1831 Zénaïde Françoise Claryn (1812&ndash;1884) kanssa. Vaimolla oli suvun kautta yhteyksiä Espanjan ja Tanskan kuningashuoneisiin sekä Bonaparten sukuun. Pariskunnalle syntyivät tytär Malcy (1832&ndash;1884) ja poika Alexandre (1836&ndash;1911).

Isästään poiketen Berthier ei koskaan lähtenyt merkittävälle sotilaalliselle tai poliittiselle uralle, vaan keskittyi maanomistuksiensa hoitoon. Hän toimi toisen keisarikunnan aikana Boissy-Saint-Légerin kunnanjohtajana, kuten maanomistajilla oli kauan ollut tapana tehdä, useita kertoja. Vuosina 1863&ndash;1866 hän uudisti kunnan kirkkorakennusta merkittävästi sekä koristutti Grosbois’n kappelia.

Berthieriä seurasi Wagramin ruhtinaana hänen poikansa Alexandre (1838&#x2013;1911), joka vuonna 1882 oli avioitunut Mayer Carl von Rothschildin tyttären Bertha Claran (1862&#x2013;1903) kanssa. Hänen pojanpoikansa oli taiteenkerääjä Alexandre Louis Philippe Marie Berthier.

## Lähteet
* 
* 

### Viitteet
Bury Tomorrowin diskografia

**[[Bury Tomorrow]]** on melodinen metalcore-yhtye Englannin Southamptonista.
## Studioalbumit
**[[Portraits]]* (2009)
**[[The Union of Crowns]]* (2012)
**[[Runes]]* (2014)
**[[Earthbound (Bury Tomorrowin albumi)|Earthbound]]* (2016)
**[[Black Flame]]* (2018)
**[[Cannibal (Bury Tomorrowin albumi)|Cannibal]]* (2020)
**[[The Seventh Sun]]* (2023)

## EP:t
* The Sleep of the Innocents (2007)
* On Waxed Wings (2010)

## Singlet
* Her Bones in the Sand (2008)
* Casting Shapes (2008)
* You & I (2008)
* Livin' la Vida Loca (Ricky Martin cover) (2010)
* Lionheart (2011)
* Lionheart (Eyes Remix) (2011)
* Royal Blood (2011)
* An Honourable Reign (2012)
* Knight Life (2012)
* Man on Fire (2014)
* Of Glory (2014)
* Earthbound (2015)
* Black Flame (2018)
* Knife of Gold (2018)
* Glasswalk (2019)
* The Grey (VIXI) (2019)
* Cannibal (2020)
* Choke (2020)
* Better Below (2020)
* Gods & Machines (2020)
* Death (Ever Colder) (2022)
* Life (Paradise Denied) (2022)
* Abandon Us (2022)
* Boltcutter (2022)
* Heretic (feat. Loz Taylor) (2023)
* Begin Again (2023)

## Musiikkivideot
Kenié

**Kenié** on Nigerjoen koski Malissa 35 kilometriä Bamakosta itään. Sen putouskorkeus on noin kymmenen metriä. Kenié ja sen yläpuolella sijaitseva Sotuban koski estävät jokiliikenteen Nigerin ylä- ja keskijuoksun välillä. Ne liittyvät geologisesti joen vasemmalla rannalla kohoaviin Mandinguevuoriin.

Keniéen suunnitellaan vesivoimalaitosta, jonka teho on 42 megawattia ja arvioitu vuosituotanto 175 gigawattituntia. Malin hallitus ja ranskalainen Eranove-yhtiö solmivat vuonna 2015 sopimuksen voimalaitoksen rahoittamisesta, rakentamisesta ja käytöstä seuraavien 30 vuoden ajan. Eranove ja kiinalainen Sinohydro sopivat sen rakentamisesta vuonna 2020.

## Lähteet
Eliminator (videopeli)

**Eliminator** on Segan kehittämä ja vuonna 1981 julkaisema moneen suuntaan liikkuva ammuntapeli. Peli on samankaltainen kuin yksivärinen *Star Castle*, mutta *Eliminator* sisältää moniväristä vektorigrafiikkaa. Peli on ainoa nelinpelattava vektorigrafiikka sisältävä peli. Pelin päätavoite on tuhota Eliminator.

## Aiheesta muualla
https://archive.org/details/arcade_elim2
Ford Bronco Sport

**Ford Bronco Sport** on Fordin vuodesta 2020 lähtien valmistama crossover-tyyppinen automalli. Se esiteltiin yhdessä suuremman katumaasturimalli Broncon kanssa. Bronco Sport lainaa paljon muotoilun piirteitä suuremmasta mallista, mutta perustuu itsekantavalle korille. Perusrakenne on sama kuin esimerkiksi Ford Kugassa.

Moottorivaihtoehtoina ovat nelisylinteriset 1,5- (180&nbsp;hv) ja 2,0-litraiset (245&nbsp;hv) bensiinimoottorit. Molempien yhteydessä voimansiirtona on kahdeksanportainen automaattivaihteisto ja vetotapana neliveto.

## Lähteet

## Aiheesta muualla
Ford Bronco (2020)

**Ford Bronco** on Fordin vuodesta 2020 lähtien valmistama katumaasturimalli. Se palasi mallistoon 24 vuoden tauon jälkeen, sillä alkuperäisen Broncon valmistus lopetettiin vuonna 1996. Samaan aikaan uuden Broncon kanssa valmistaja esitteli myös kevytrakenteisemman crossover-malli Bronco Sportin, joka kuitenkin jakaa muotoilun piirteitä suuremman auton kanssa.

Bronco on saatavana sekä kaksi- että neliovisina versioina. Moottorit kuuluvat Fordin EcoBoost-sarjaan. Tarjolla olevat vaihtoehdot ovat nelisylinterinen 2,3-litrainen (270&nbsp;hv) ja 2,7-litrainen V6 (310&nbsp;hv). Pienemmän moottorin yhteydessä on seitsemänvaihteinen manuaalivaihteisto, jonka ensimmäinen vaihde on ryömintävaihde. Suuremman moottorin yhteydessä on aina 10-portainen automaattivaihteisto. Vetotapana on aina neliveto.

## Lähteet

## Aiheesta muualla
Ville Pietinen

**Ville Pietinen** (s. 4. joulukuuta 1993 Varkaus) on suomalainen pesäpalloilija. Pietinen edustaa Superpesiksessä pelaavia Imatran Pallo-Veikkoja. on edustanut Superpesiksessä myös Siilinjärven Pesistä. Pietinen pelaa sisäpelissä vaihtajana tai etenijänä ja ulkopelissä kopparina. Pietisen kasvattajaseura on Puurtilan Kisa-Pojat.  Pietinen on 4. elokuuta 2020 mennessä pelannut urallaan 37 Superpesiksen runkosarjaottelua. Näissä on lyönyt neljä tavallista juoksua, tuonut 25 juoksua ja kerännyt 162 kärkilyöntiä. Pietinen on pelannut urallaan neljä Superpesiksen runkosarjaottelua. Näissä hän on lyönyt yhden tavallisen juoksun, tuonut viisi juoksua ja kerännyt 24 kärkilyöntiä. Pietinen on pelannut urallaan neljä Superpesiksen karsintasarjan ottelua. Näissä hän on tuonut yhden juoksun ja kerännyt 17 kärkilyöntiä.

## Lähteet
Ranskankanankaali

**Ranskankanankaali** (*Barbarea intermedia*) on ristikukkaiskasvien (Brassicaceae) heimoon, kanankaalien (*Barbarea*) sukuun kuuluva kasvilaji. Se on kaksivuotinen ruohovartinen kasvi, joka on ulkonäöltään ikään kuin peltokanankaalin (*Barbarea vulgaris*) ja rantakanankaalin (*Barbarea stricta*) välimuoto. Ranskankanankaali on kuitenkin erotettavissa niistä ylälehtien ulkonäön perusteella.

Ranskankanankaali voi kasvaa noin 60 cm korkeaksi ja sen varsi on kasvutavaltaan pysty. Varressa on useita syvään pariliuskaisia lehtiä. Varren tyvellä olevissa lehdissä on kolmesta viiteen liuskaparia. Ranskankanankaalin kukat ovat kalvaankeltaisia ja kukkien terälehdet ovat noin 5 mm pitkiä. Ranskankanankaali kukkii touko–kesäkuussa. Hedelminä olevat lidut ovat pystyjä ja noin 3 cm pitkiä.

## Lähteet

## Aiheesta muualla
* Laji.fi: Ranskankanankaali (''Barbarea intermedia'')
* Global Biodiversity Information Facility (GBIF): ''Barbarea intermedia'' 
* Flora of China: ''Barbarea intermedia''
Theo Meijer

**Theodorus Johannes "Theo" Meijer** (s. 18. helmikuuta 1965 Amersfoort) on alankomaalainen judoka. Hän kilpaili 95 kilogramman sarjassa.

Meijer osallistui kaksiin olympialaisiin. Soulin olympialaisissa 1988 hän sijoittui 10:nneksi. Barcelonan olympialaisissa 1992 Meijer sai pronssia.

Maailmanmestaruuskilpailuissa Meijer sai hopeaa vuonna 1987 Essenissä. Euroopan-mestaruuskilpailuissa hän voitti Prahassa 1991 ja sijoittui pronssille Helsingissä 1989.

Alankomaiden mestaruuden Meijer voitti eri painoluokissa yhteensä kuusi kertaa.

## Lähteet
Apistogramma similis

**Apistogramma similis** on kirjoahventen (Cichlidae) heimoon kuuluva makean veden kalalaji. Lajia tavataan ainoastaan Boliviasta. Kansainvälinen luonnonsuojeluliitto IUCN on luokitellut sen elinvoimaiseksi lajiksi.

## Lähteet
Apistogramma tucurui

**Apistogramma tucurui** on kirjoahventen (Cichlidae) heimoon kuuluva makean veden kalalaji. Sitä tavataan Tocantins-joen altaalta Brasiliasta.

## Lähteet
Kari Sinisalo

**Kari Jouko Sinisalo** (6. heinäkuuta 1938 Turku – 3. lokakuuta 1978 Siilinjärvi) oli suomalainen lainsäädäntöjohtaja ja Helsingin yliopiston hallinto-oikeuden apulaisprofessori, joka menehtyi Rissalan lentoturmassa.

Sinisalo tuli ylioppilaaksi 1957 Kotkan yhteislyseosta, lainopin kandidaatiksi hän valmistui 1962 ja oikeustieteen lisensiaatiksi 1966. Oikeustieteen tohtoriksi Sinisalo väitteli Turun yliopistossa 1971 (väitöskirja *Poliisin toimivallan määräytyminen: tutkimus poliisin vallasta ylläpitää yleistä järjestystä ja turvallisuutta*). Sinisalo toimi 1962–1972 Turun yliopiston assistenttina, oikeusministeriön lainsäädäntöneuvos hänestä tuli 1972 ja lainsäädäntöjohtaja 1974. Hoidettuaan Tampereen yliopistossa julkisoikeuden apulaisprofessorin ja professorin virkoja Sinisalosta tuli myös Helsingin yliopiston hallinto-oikeuden apulaisprofessori 1974. Sinisalolla oli useita asiantuntijatehtäviä ja hän julkaisi sekä tutkimuksia, tietoteoksia että selvityksiä. 

## Lähteet
Giganthias

**Giganthias** on heloahventen heimoon (Anthiadidae) kuuluva Tyynessämeressä ja Intian valtameressä tavattava ahvenkalasuku, josta tunnetaan kaksi lajia:
**[[Giganthias immaculatus]]* Katayama, 1954
**[[Giganthias serratospinosus]]* White & Dharmadi, 2012

## Lähteet
Apistogramma acrensis

**Apistogramma acrensis** on kirjoahventen (Cichlidae) heimoon kuuluva makeissa pohjavesissä elävä kalalaji. Sitä tavataan Acre- ja Purus-joista Brasiliasta.

## Lähteet
Meijer

**Meijer** on muun muassa seuraavien henkilöiden sukunimi:

* Elien Meijer (s. 1970), alankomaalainen kilpasoutaja ja maailmanmestari
* Henny Meijer (s. 1962), alankomaalainen jalkapalloilija
* Louise Meijer (s. 1990), ruotsalainen Maltillisen kokoomuksen poliitikko
* Lukas Meijer (s. 1988), ruotsalainen rock-muusikko, kitaristi, lauluntekijä ja laulaja
* Michaela Meijer (s. 1993), ruotsalainen seiväshyppääjä
* Theo Meijer (s. 1965), alankomaalainen judoka.
Eric Hänni

**Eric Hänni** (19. joulukuuta 1938 Delémont – 25. joulukuuta 2024) oli sveitsiläinen judoka.

Hänni osallistui Tokion olympialaisiin 1964, jossa hän saavutti olympiahopeaa alle 68 kilogramman sarjassa. Finaalissa hän hävisi japanilaiselle Takehide Nakatanille.

Euroopan-mestaruuskilpailuissa Hänni sijoittui Berliinissä 1964 pronssille 68 kilogramman sarjassa.

Sveitsin-mestaruuden Hänni voitti eri painoluokissa yhteensä kuusi kertaa.

## Lähteet
Perienglantilainen skandaali

**Perienglantilainen skandaali** on kolmiosainen brittiläinen komediallinen draamasarja, joka perustuu John Prestonin vuonna 2016 julkaisemaan *A Very English Scandal* -kirjaan.    Sarja sai ensi-iltansa BBC One -kanavalla 20. toukokuuta 2018 ja Amazon Prime -suoratoistopalvelussa 29. kesäkuuta 2018. Se on dramatisointi vuosina 1976–1979 tapahtuneesta skandaalista, joka liittyi poliittikko Jeremy Thorpeen. Sarjassa kuvataan myös yli 15 vuoden ajanjaksolle sijoittuvia tapahtumia, jotka johtivat skandaalin syntyyn. Sarja perustuu tositapahtumiin. 

## Juoni
Sarja kertoo 1960-luvun Britanniassa elävästä Jeremy Thorpesta, joka on ansioitunut poliitikko. Thorpe on myös homoseksuaali mies ja yrittää kaikin keinoin salata seksuaalisen suuntautumisensa. Thorpen mainetta uhkaa kuitenkin entinen rakastaja, Norman Scott, joka ei ole tyytyväinen siihen, miten Thorpe on kohdellut häntä. Tilanne etenee niin pitkälle, että Thorpe päätyy suunnittelemaan Scottin murhaamista.   

## Rooleissa

* Hugh Grant - Jeremy Thorpe
* Ben Whishaw - Norman Josiffe/Norman Scott
* Monica Dolan - Marion Thorpe
* Alice Orr-Ewing - Caroline Allpass
* Alex Jennings - Peter Bessell
* Jonathan Hyde - David Napley
* Eve Myles - Gwen Parry-Jones
* David Bamber - Arthur Gore, Arranin jaarli
* Jason Watkins - Emlyn Hooson
* Naomi Battrick - Diana Stainton
* Blake Harrison - Andrew Newton
* Michelle Fox - Lyn
* Adrian Scarborough - George Carman
* Patricia Hodge - Ursula Thorpe
* Michele Dotrice - Edna Friendship
* Michael Culkin - Reggie Maudling
* Susan Wooldridge - Fiona Gore, Arranin kreivitär
* Anthony O’Donnell - Leo Abse

## Vastaanotto
Minisarja sai erittäin myönteiset arvostelut. Vuonna 2019 *[[The Guardian]]* listasi 2000-luvun 100 parasta televisio-ohjelmaa, joista *Perienglantilainen skandaali* oli sijalla 76.  

Todellinen Norman Scott ei ollut tyytyväinen siihen kuvaan, joka hänestä annettiin sarjassa. Scottin mukaan hänet kuvattiin neuroottisena ja säälittävänä surkimuksena, jollainen hän ei ole koskaan ollut. Scott on kertonut kuitenkin arvostaneensa sarjassa Ben Whishaw´n tulkintaa hänestä.

## Palkinnot
Televisiosarja on palkittu Kultainen ruusu -palkinnolla vuonna 2018. Sarjan näyttelijä Ben Whishaw voitti vuonna 2019 roolistaan Norman Scottina Emmy-, Golden Globe-, Critics´ Choice Television Awards- sekä Bafta-palkinnot. Lisäksi sarja on voittanut vuonna 2019 Bafta -palkinnot pukusuunnittelusta, ohjauksesta ja editoinnista. 

## Lähteet

## Aiheesta muualla
*
Ahvenanmaan kansanäänestys 1919

**Ahvenanmaan vuoden 1919 kansanäänestys** oli epävirallinen kansanäänestystä muistuttava nimien keräys adressiin, jolla pyrittiin liittämään Ahvenanmaa osaksi Ruotsia. Aloite kansanäänestyksen järjestämisestä tuli Ruotsin vaatimuksesta. Tapahtumat johtivat Suomen ja Ruotsin välien kiristymiseen.

## Tausta
Ahvenanmaan kuntien edustajat esittivät vuonna 1917 vaatimuksen maakunnan liittämisestä osaksi Ruotsia. Tätä vaatimusta ajamaan perustettiin salaisessa kokouksessa ns. Ahvenanmaa-liike (ruot. *Ålandsrörelsen*) kesällä 1917.

Samana vuonna järjestettiin laiton kansanäänestys Ahvenanmaan kohtalosta: sen mukaan 95 prosenttia ahvenanmaalaisista kannatti Ahvenanmaan siirtymistä osaksi Ruotsin kuningaskuntaa. Tulos oli käytännössä adressi, joka toimitettiin Ruotsin kuningas Kustaa V:lle 3. helmikuuta 1918. Samana vuonna, Suomen sisällissodan aikana, laittomat maakuntapäivät kokoontui ensimmäistä kertaa.

## Versailles'n rauhanneuvottelut ja kansanäänestys
Ahvenanmaan asemaan otettiin kantaa Versailles'n rauhanneuvotteluissa ensimmäisen maailmansodan päätyttyä. Ahvenanmaata edustivat tuolloin Johannes Eriksson, Julius Sundblom ja Johan Jansson, jotka paluumatkallaan julkaisivat manifestin Ruotsiin liittymisen puolesta. Kesäkuussa Suomi torjui Ruotsin ehdotuksen kansanäänestyksestä.    

Kansanäänestys järjestettiin tästä huolimatta samana vuonna. Äänioikeutettuja oli maakunnassa yhteensä 10 196, joista 9735 halusi alueen liittyvän Ruotsiin. 

## Ratkaisu ja jälkipyykki
Kansanäänestys oli osa Ahvenanmaan kysymystä, johon saatiin ratkaisu vasta 1921 Kansainliiton väliintulon jälkeen. Sen seurauksena Ahvenanmaa jäi osaksi Suomea, mutta maakunnalle myönnettiin laaja itsehallinto. Ahvenanmaalla kansanäänestyksen näkyviä taustavaikuttajia olivat Julius Sundblom ja Carl Björkman, jotka joutuivat myöhemmin syytteeseen maanpetoksesta. 

## Lähteet
Eemeli Paldanius

**Eemeli Paldanius**  (s. 3. syyskuuta 1997 Vantaa) on suomalainen pesäpalloilija. Paldanius edustaa Superpesiksessä pelaavaa kasvattajaseuraansa Siilinjärven Pesistä jonka kanssa hänellä on sopimus kauden 2020 loppuun saakka. Paldanius pelaa sisäpelissä etenijänä ja ulkokentällä polttolinjassa. Paldanius on edustanut Superpesiksessä myös Joensuun Mailaa. Joensuun Mailassa pelatessaan Paldanius on saavuttanut kaksi SM-pronssia kausilla 2015 ja 2016. Paldanius on pelannut urallaan 4. elokuuta 2020 mennessä 37 Superpesiksen runkosarjaottelua. Näissä hän on lyönyt yhden tavallisen juoksun, tuonut 14 juoksua ja kerännyt 92 kärkilyöntiä. Paldanius on pelannut urallaan neljä Superpesiksen alempaa pudotuspeliottelua. Näissä hän on tuonut kolme juoksua ja kerännyt 16 kärkilyöntiä. Paldanius on pelannut urallaan 11 Superpesiksen karsintasarjan ottelua. Näissä hän on tuonut kahdeksan juoksua js kerännyt 43 kärkilyöntiä.

## Lähteet
Stephen Tataw

**Stephen Tataw** (31. maaliskuuta 1963 – 31. heinäkuuta 2020) oli kamerunilainen jalkapalloilija. Hän pelasi urallaan kotimaansa sarjan lisäksi ammattilaisena Japanissa. Hän oli ensimmäinen afrikkalaissyntyinen pelaaja Japanin liigassa. Tataw edusti myös Kamrunin maajoukkuetta vuosien 1990 ja 1994 MM-kisoissa.

## Lähteet
Ålands Liberala Ungdomsgrupp

**Ålands Liberala Ungdomsgrupp** (lyh. **ÅLU**) on ahvenanmaalainen liberaali poliittinen nuorisojärjestö, jonka emopuolue on Liberaalit. Järjestö on perustettu vuonna 2010. 

Järjestön nykyinen puheenjohtaja on Jannik Svensson.

ÅLU:lla on edustus Nuorten Pohjoismaiden neuvostossa. 

## Lähteet

## Aiheesta muualla

* Järjestön Facebook-sivu
Ann Simons

**Ann Simons** (s. 5. elokuuta 1980 Tongeren) on belgialainen judoka. Hän kilpaili 48 kilogramman sarjassa.

Simons osallistui Sydneyn olympialaisiin 2000. Hän saavutti olympiapronssia.

Euroopan-mestaruuskilpailuissa Simons oli pronssilla Bratislavassa 1999, Pariisissa 2001 ja Düsseldorfissa 2003.

Belgian mestaruuden Simons voitti viisi kertaa.

## Lähteet
Ungcentern

**Ungcenter** (virallisesti **Åländsk ungcenter**) on Ahvenanmaan keskustapuolueen nuorisojärjestö. Se perustettiin vuonna 1977. 

Ungcentern on Pohjoismaiden keskustanuorten jäsenjärjestö. Lisäksi sillä on edustus Nuorten Pohjoismaiden neuvostossa.

## Lähteet

## Aiheesta muualla
* Järjestön Facebook-sivu
Myyräkyyt

**Myyräkyyt** (Atractaspididae) on uuskärmeisiin (Caenophidia) kuuluva käärmeheimo, joka sisältää 69 lajia. Niitä tavataan Saharan eteläpuolisessa Afrikassa ja Lähi-idässä. Ne ovat kokonaan tai osittain sopeutuneita kaivamiseen, ja ne elävät maan alla. Useimmat lajit elävät savannien ja pensasaavikoiden hiekkaisessa maaperässä, toiset taas kosteassa maassa alankometsissä.
__NOTOC__
## Ulkonäkö ja koko
Myyräkyiden pää ja silmät ovat pienet ja kuono on yleensä pyöristynyt. Pään suomut ovat usein yhdistyneet toisiinsa, mikä auttaa niitä kaivamisessa. Niillä on kiiltävät suomut, ja ne ovat usein yksivärisen ruskeita tai mustia. Pituutta myyräkyillä on 30–102 senttiä.

## Elintavat
Myyräkyyt elävät maan alla joko muiden eläinten koloissa tai kaivautuen itse karikkeeseen tai löysään hiekkaan. Useimmat lajit syövät muita kaivavia matelijoita, kuten sokkokäärmeitä, matoliskoja tai jalattomia liskoja, mutta joillakin lajeilla on erikoistuneempi ruokavalio. Esimerkiksi *[[Aparallactus]]*-lajit syövät lähes ainoastaan juoksujalkaisia. Useimmat myyräkyyt lisääntyvät munimalla, ja ne laskevat kerralla 2–15 munaa. Yksi laji, *[[Aparallactus jacksonii]]*, kuitenkin synnyttää kaksi tai kolme poikasta kerralla.

## Luokittelu
Myyräkyyt jaetaan kahteen alaheimoon, joista Aparallactinae sisältää lähinnä takamyrkkyhampaisia mutta myös myrkkyhampaattomia lajeja, kun taas Atractaspidinae sisältää etumyrkkyhampaisia lajeja. Atractaspidinae-alaheimossa on kaksi sukua, maakyyt (*Atractaspis*) ja *[[Homoroselaps]]*, jotka eroavat toisistaan siten, että maakyiden hampaat muistuttavat enemmän kyykäärmeiden (Viperidae) hampaita ja *Homoroselaps*-suvun enemmän myrkkytarhakäärmeiden (Elapidae) hampaita. Tämän takia maakyyt luokiteltiin pitkään kyykäärmeiden heimoon, kun taas *Homoroselaps*-sukua pidettiin primitiivisinä myrkkytarhakäärmeinä. Aparallactinae-alaheimo puolestaan luokiteltiin tarhakäärmeisiin (Colubridae).

Nykyisessä molekyylitutkimuksiin perustuvassa luokittelussa maakyyt ja *Homoroselaps* muodostavat monofyleettisen alaheimon Atractaspidinae, joka Aparallactinaen kanssa muodostaa myyräkyiden heimon. Heimo kuuluu Elapoidea-yläheimoon, joka sisältää muun muassa myrkkytarhakäärmeet, muttei kyykäärmeitä tai tarhakäärmeitä.

Alaheimot ja suvut:

* Aparallactinae
** *[[Amblyodipsas]]*
** *[[Aparallactus]]*
** *[[Brachyophis]]*
** *[[Chilorhinophis]]*
** *[[Hypoptophis]]*
** *[[Macrelaps]]*
** *[[Poecilopholis]]*
** *[[Polemon (käärmesuku)|Polemon]]*
** *[[Xenocalamus]]*
* Atractaspidinae
** Maakyyt (*Atractaspis*)
** *[[Homoroselaps]]*

## Lähteet
Väinö Rankka

**Väinö Rankka**, sukunimi aik. *Krank* (5. elokuuta 1875 Tammela – 22. syyskuuta 1952 Janakkala) oli suomalainen rautatieinsinööri.

Rankan vanhemmat olivat Janakkalan kirkkoherra, rovasti Adolf Krank ja Kristina Sofia Hedström. Hän pääsi ylioppilaaksi 1896 Jyväskylän lyseosta ja suoritti insinööritutkinnon Polyteknillisessä opistossa 1901.

Rankka oli tie- ja vesirakennusten ylihallituksen palveluksessa ylimääräisenä insinöörinä vuodesta 1901, nuorempana insinöörinä vuodesta 1908 ja vanhempana insinöörinä vuodesta 1919. Viimeksi hän oli valtionrautateiden rakennusinsinöörinä ja 1. ratajakson päällikkönä 1924–1944.

Rautatierakennustyömailla muun muassa Pieksämäen-Savonlinnan ja Joensuun-Nurmeksen radoilla työskennellyt Rankka kehitti harjapohjaisen itsetyhjentyvän Ma-soravaunun havaittuaan, että tasapohjaisilta M- ja Mp-vaunuilta kesti noin tunnin verran purkaa vaunun soralasti miesvoimin ratapenkereelle. Harjapohjaisen soravaunun sivulaidat oli saranoitu yläreunoistaan ja kun laitojen lukitus avattiin soralasti työnsi sivulaidat ulospäin ja purkautui sitten ratapenkereelle. Pitkän sorajunan vanunujen purkamiseen tarvittiin enää kaksi miestä. Ma-soravaunujen rakentaminen alkoi 1912 ja niitä rakennettiin vuoteen 1927 mennessä 432 kappaletta.

Vuonna 1924 valmistuneen Aurejärven kirkon seinäratkaisu perustui Väinö Rankan kehittämään ja patentoimaan ratkaisuun.

Väinö Rankka oli naimisissa vuodesta 1902 Eva Elisabet Hirvosen kanssa.

## Teoksia
* *Kisko kävelee. Insinöörin muistelmia rakentajavuosilta*. WSOY 1949

## Lähteet

## Aiheesta muualla
Väinö Rankan kirjoittamia artikkeleita:
* Työkertomus Uimaharjun rautatiesillasta, Tekniska föreningens i Finland förhandlingar, 01.07.1911, nro 7, s. 31. Kansalliskirjaston digitaaliset aineistot
* Työkertomus Halin rautatiesillasta, Tekniska föreningens i Finland förhandlingar, 01.10.1911, nro 10, s. 46, Kansalliskirjaston digitaaliset aineistot
* Kallioleikkauksista rautatierakennuksilla, Teknillinen aikakauslehti, 01.06.1913, nro 6-7, s. 33, Kansalliskirjaston digitaaliset aineistot
Simons

**Simons** on muun muassa seuraavien henkilöiden sukunimi:

* Ann Simons (s. 1980), belgialainen judoka
* Charles Simons (1906–1979), belgialainen jalkapalloilija
* Eva Simons (s. 1984), alankomaalainen laulaja
* James Harris Simons (1938–2024), yhdysvaltalainen matemaatikko, miljardööri ja hyväntekijä
* Jennifer Geerlings-Simons (s. 1953), Surinamen presidentti 2025–
* Kai Simons (s. 1938), suomalainen lääketieteilijä ja biokemisti
* Lennart Simons (1905–1986), suomalainen fyysikko
* Menno Simons (1496–1561), alankomaalainen pappi, joka käytännössä perusti mennoniitat
* Nancy Simons (s. 1938), yhdysvaltalainen uimari 
* Peter Simons (s. 1950), brittiläinen filosofi, filosofian professori
* Simone Simons (s. 1985), alankomaalainen metallimusiikin laulaja
* Timmy Simons (s. 1976), belgialainen jalkapalloilija
* William Simons (1940–2019), walesilainen näyttelijä.

## Katso myös
* Simmons
* Simmonds
* Symons
* Symonds
Alexandre Louis Philippe Marie Berthier

**Alexandre Louis Philippe Marie Berthier**, Wagramin 4. ruhtinas (1883 &ndash; 30. toukokuuta 1918) oli ranskalainen aatelinen, linnanomistaja ja sotilas. 

## Suku
Hänen vanhempansa olivat Alexandre Berthier (1838&ndash;1911) ja Bertha Clara von Rothschild (1862&ndash;1903), joka kuului Rothschildin suvun saksalaiseen haaraan ja jonka isä oli Mayer Carl von Rothschild. Perhe asui Grosbois’n linnassa Boissy-Saint-Légerissä lähellä Pariisia. Perheeseen kuului lisäksi kaksi tytärtä, Elisabeth (1885&ndash;1960) ja Marguerite (1887&ndash;1966). Jälkimmäinen avioitui de Broglien sukuun kuuluneen Jean Victor de Broglien kanssa. Hånen isoisänsä isoisä oli Napoleonin marsalkka Louis Alexandre Berthier, joka sai ruhtinaan arvon menestyksensä esikuntapäällikkönä Wagramin taistelussa ansiosta vuonna 1809. Hänen isoisänsä isä oli poliitikko Napoléon Alexandre Berthier. 

Isänsä kuoltua 14. heinäkuuta 1911 Alexandre Louis Philippe Marie peri Wagramin ruhtinaan arvonimen &ndash; on tosin huomattava, että tasavallassa arvonimellä ei ollut käytännön merkitystä.

## Taiteenkerääjä
Alexandre Louis Philippe Marie Berthier keräili modernia taidetta ja omisti teoksia muun muassa Alfred Sisleyltä, Camille Pissarrolta, Claude Monet’lta ja Pierre-Auguste Renoirilta. Testamentissaan Berthier luovutti Ranskan valtiolle 17 omistamaansa Renoirin teosta.

Ennen armeijaan liittymistään ja lähtöään ensimmäiseen maailmansotaan 1. elokuuta 1914 Berthier jätti Grosbois’n linnan sisarelleen. Hän yleni kapteeniksi ja johti omaa komppaniaansa Aisnen kolmannessa taistelussa, kun sai 28. toukokuuta 1918 vammoja tykkitulessa ja kuoli vammoihinsa kaksi päivää myöhemmin 30. toukokuuta 35-vuotiaana. 

## Perintö
Hänellä ei kuollessaan ollut laillisia jälkeläisiä, joten Wagramin ruhtinaan arvo lakkasi hänen kuollessaan olemasta. Isänsä Alexandren ja isoisänsä Napoléon Alexandren tavoin hänet haudattiin Grosbois’n linnaan.

Alexandre Berthier oli esikuva sivuhenkilölle Marcel Proustin romaanisarjassa *[[Kadonnutta aikaa etsimässä]]* (3. osa Le côté de Guermantes). Hänen äitinsä mainitaan useammin Iénan prinsessana (Princesse d' Iéna), 1. osa *[[Swannin tie|Swannin rakkaus.]]*

## Lähteet
* 

### Viitteet
Stora Grötholmen

**Stora Grötholmen** on noin 1,7 hehtaarin laajuinen saari Espoon Suvisaariston kaakkoisosassa. Se sijaitsee Lehtisaarten länsipuolella; Stora Grötholmenin ja Ison Lehtisaaren välissä on Lilla Grötholmen. Noin puoli kilometriä Stora Grönholmenista etelään sijaitsee Gåsgrund.

Stora Grötholmenin etäisyys Helsingin keskustasta on noin kolmetoista kilometriä lounaaseen.

## Lähteet

## Aiheesta muualla
*Tiedostopalvelu.maanmittauslaitos.fi
*Stora Grötholmen, Uusimaa, Suomi — Sunrise, Sunset and Daylength